محمد یحییٰ گوندلوی

مولانا ابو انس محمد یحییٰ گوندلوی یا محمد یحییٰ گوندلوی (ولادت: 1956ء - وفات: 26 جنوری 2009ء) معروف عالم دین، محقق، مدرس، مصنف و مترجم اور شارح اور خطیب تھے۔ آپ نے درس و تدریس، تصنیف و تالیف، وعظ و تقریر اور مناظروں اور مباحثوں سے دین اسلام کی صحیح تعلیم کو اجاگر کیا اور بے پناہ خدمات سر انجام دیا۔

ابتدائی زندگی 
مولانا یحییٰ گوندلوی 
نام : مولانا یحییٰ گوندلوی ۔
ولدیت: محمدیعقوب۔
ولادت: مولانا کی ولادت 1954ء بمطابق 1375ہجری گوندلانوالہ ضلع گوجرانوالہ میں ہوئی۔
تعلیم وتربیت: مولانا محمدیحییٰ گوندلوی کی رسمی تعلیم پرائمری تک ہے جوانہوں نے اپنے گاؤں ہی کے پرائمری سکول سے حاصل کی ہے۔ دینی تعلیم کے حصول کےشوق ی وجہ سے رسمی تعلیم جاری نہ رکھ سکے ۔اورجامعہ اسلامیہ گوجرانوالہ میں میں داخل ہوگئے ۔
1974ء میں یہیں سے فارغ التحصیل ہوئے اورپھر جماعت کےمعروف تحقیقی ادارے ادارہ علوم اثریہ فیصل آباد میں تحقیقی سرگرمیاں جاری رکھیں اور دوسال کےعرصہ میں تخصیص فی الحدیث کیا۔
اساتذہ : مولانا یحیی ٰ گونڈلوی صاحب نے جن اساتذہ کرام سے تحصیل علم کیا ان کے نام درج ذیل ہیں۔
1۔شیخ الحدیث حضرت مولانا ابوالبرکات احمد ۔
2۔مولانا محمدعبدہ الفلاح ۔3۔مولانا محمدعبداللہ فیصل آبادی ۔
4۔مولانا محمد اعظم گوجرانوالہ ۔
5۔قاری محمدیحییٰ خان بھوجیانی ۔
درس و تدریس : تکمیل تعلیم کےبعدآپ نے تدریسی میدان اختیار کیا پانچ سال تک دارالحدیث  محمدیہ حافظ آباد میں تدریسی فرائض سرانجام دئیے اور نائب شیخ الحدیث کےمنصب  تک پہنچے ۔
جولائی 1984 ء میں حافظ آباد سےفارغ ہوئے اور جامعہ رحمانیہ اہل حدیث قلعہ دیدار سنگھ کی ابتداء کی اوریہاں کے صدر مدرّس مقر ر ہوئے ۔
تلامذہ: مولانا یحییٰ گوندلوی کےفیض یافتہ تلامذہ کی تعداد بہت زیادہ ہے۔
زیادہ معروف کےنام درج ذیل ہیں۔
1۔مولوی عبدالستار 2۔مولوی محمدابراہیم علوی ۔
3۔خلیل اللہ علوی۔
تالیفات وتصنیفات: 
تدریس کے علاوہ  تحریروتحقیق کا بھی بہت اچھا ذوق ومیلان ہے چندکتابیں تحریرفرمائیں ہیں جن میں سے کچھ مطبوع ہیں (شائع ہوچکی ہیں۔
اورکچھ  غیر مطبوع ہیں ۔ان کےنام درج ذیل ہیں۔
1۔مقلدین آئمہ کی عدالت میں (مطبوع) ۔
2۔تاریخ انکار حدیث (غیرمطبوع) ۔
3۔عقیدہ اہل حدیث (غیرمطبوع) ۔
4۔التعلیق علی کتاب الاعتبار(مولاناگوندلوی صاحب اس کتاب پرابھی کام کررہے ہیں)۔
موجودہ مصروفیت: جامعہ رحمانیہ اہل حدیث قلعہ دیدار سنگھ میں تدریس کےعلاوہ جامع مسجد اہل حدیث ٹھیکیدار ان گوندلانوالہ ضلع گوجرانوالہ میں بطور خطیب خدمات سرانجام دے رہے ہیں۔
حوالہ: تذکرہ علماء اہل حدیث جلدسوم ( از پروفیسرمیاں محمدیوسف سجاد)۔

وفات 
مولانا محمد یحییٰ گوندلوی عرصے سے ذیابیطس کے مریض تھے۔ جنوری کے تیسرے ہفتے میں بیماری نے پھر حملہ کیا جس سے کمزوری بہت زیادہ ہو گئی۔ 25 جنوری کو مولانا ابو انس کو سیالکوٹ اسپتال میں داخل کرا دیا۔ مگر طبعیت نہیں سنبھلی اور دوسرے ہی دن 26 جنوری 2009ء کو مغرب و عشاء کے درمیان آپ کا انتقال ہو گیا۔

حوالہ جات 

1956ء کی پیدائشیں
26 جنوری کی وفیات
2009ء کی وفیات
ضلع گوجرانوالہ کی شخصیات